smcproject/ml-wiki-sentences huggingface dataset:
മുഞ്ഞയുടെ ശല്ല്യം കുറവാണെങ്കിൽ പഞ്ഞി സ്പിരിറ്റ് മുക്കി തുടച്ചുനീക്കാവുന്നതാണ്‌.
അതിനുശേഷം നേർപ്പിച്ച സോപ്പ് ലായനി ചെടി മുഴുവൻ നനയത്തക്കവിധം ഒഴിക്കുകയും വേണം.
കീടബാധ അധികമായാൽ കീടനാശിനിയായ മാലത്തിയോൺ ഷാം‌പൂ ചേർത്ത് വെള്ളത്തിൽ കലക്കി  മിശ്രിതമാക്കി ചെടി മുഴുവനും ഒഴിക്കാവുന്നതാണ്‌ .
ചിത്രശാല ക്രോട്ടന്റെ ചിത്രങ്ങൾ buds in Hyderabad, India .
ക്രോണിക് ഫങ്ഷണൽ അബ്ഡൊമിനൽ പെയിൻ ഇംഗ്ലീഷ് വിലാസം https://ml.wikipedia.org/wiki/Chronic_functional_abdominal_pain
വൈദ്യശാസ്ത്രത്തിന് വിശദീകരിക്കാൻ കഴിഞ്ഞിട്ടില്ലാത്ത വയറുവേദനയുടെ സന്തതമായ സാന്നിദ്ധ്യമാണ് ക്രോണിക് ഫങ്ഷണൽ അബ്ഡൊമിനൽ പെയിൻ അഥവാ ക്രോണിക് ഫങ്ഷണൽ വയറുവേദന (Chronic functional abdominal pain).
ക്ഷിപ്രപ്രകോപിയായ മലാശയരോഗവുമായി (IBS) ഇതിന് സാധർമ്മ്യം ഉണ്ടെങ്കിലും അതിനേക്കാൾ വിരളാഗതമാണിത്.
തന്മൂലം, ക്ഷിപ്രപ്രകോപിയായ മലാശയരോഗത്തിനു നൽകുന്ന ചികിത്സകളിൽ മിക്കവയും ക്രോണിക് ഫങ്ഷണൽ വയറുവേദനയ്ക്കും ഔപകാരികമാണ്.
ക്രോണിക് ഫങ്ഷണൽ വയറുവേദനയും ക്ഷിപ്രപ്രകോപിയായ മലാശയരോഗവും തമ്മിലുള്ള മൗലികമായ വ്യത്യാസമെന്തെന്നാൽ, ക്ഷിപ്രപ്രകോപിയായ മലാശയരോഗത്തിൽ നിന്നു വ്യത്യസ്തമായി; അതിസാരം, മലബന്ധം തുടങ്ങിയ മലാശയശീലവ്യതിയാനങ്ങൾ ഒന്നുംതന്നെ ക്രോണിക് ഫങ്ഷണൽ വയറുവേദനയിൽ ഉണ്ടാകുന്നില്ല.
ക്ഷിപ്രപ്രകോപിയായ മലാശയരോഗത്തിന്റെ  രോഗലക്ഷണപ്രതിപാദനശാസ്‌ത്രപ്രകാരമുള്ള അത്യന്താപേക്ഷിതമായ ഒരു മാനദണ്ഡമാണ് മലാശയപ്രവർത്തനക്ഷമമല്ലായ്മ.
അവലംബങ്ങൾ 1 2 ക്രോണിക് ഫങ്ഷണൽ അബ്ഡൊമിനൽ പെയിൻ Archived 2013-06-15 at the Wayback Machine .
www.iffgd.org
ക്രോണിക്കിൾ ഓഫ് എ കോർപ്സ് എ ബെയറർ ഇംഗ്ലീഷ് വിലാസം https://ml.wikipedia.org/wiki/Chronicle_of_a_corpse_a_bearer
സൈറസ് മിസ്ത്രി രചിച്ച  ഇംഗ്ലീഷ്  നോവലാണ് ക്രോണിക്കിൾ ഓഫ് എ കോർപ്സ് എ ബെയറർ .
ക്രോക്ക് അന്താരാഷ്ട്ര അനിമേഷൻ ചലച്ചിത്രമേള ഇംഗ്ലീഷ് വിലാസം https://ml.wikipedia.org/wiki/KROK_International_Animated_Films_Festival
റഷ്യയിലും , ഉക്രൈനിലുമായി വർഷംതോറും നടത്തി വരുന്ന അനിമേഷൻ ചലച്ചിത്രമേളയാണ് ക്രോക്ക് അന്താരാഷ്ട്ര അനിമേഷൻ ചലച്ചിത്രമേള (KROK International Animated Films Festival).
അവസാനം ഇരട്ട സംഖ്യ വരുന്ന വർഷങ്ങളിൽ റഷ്യയിൽ വച്ചും, അവസാനം ഒറ്റ സംഖ്യ വരുന്ന വർഷം ഉക്രൈനിൽ വച്ചുമാണ് ഈ ചലച്ചിത്രമേള നടക്കുന്നത്.
20-മത് ക്രോക്ക് അന്താരാഷ്ട്ര അനിമേഷൻ ചലച്ചിത്രമേള നീപ്പർ സ്റ്റാർ എന്ന കപ്പലിൽ 2013 സെപ്റ്റംബർ 1 മുതൽ 10 വരെയാണ് നടക്കുന്നത്.
ഈ ചലച്ചിത്ര മേള താരാസ് ഷെവ്‌ചെങ്കോ (Taras Shevchenko) എന്ന കപ്പലിലാണ് നടക്കാറുള്ളത്.
റഷ്യയിൽ വച്ചാകുമ്പോൾ വോൾഗാ നദിയിലും, ഉക്രൈനിലാകുമ്പോൾ നീപ്പർ, കരിങ്കടൽ എന്നീ ജലാശയങ്ങളിലുമായാണ് നടക്കാറുള്ളത്.
1987-ലെ മോസ്‌കോ അന്താരാഷ്ട്ര ചലച്ചിത്രമേളയോടനുബന്ധിച്ച്, ഡോക്യുമെന്ററി ചിത്രങ്ങൾക്കും, കുട്ടികൾക്കു വേണ്ടിയുള്ള ചിത്രങ്ങൾക്കും, അനിമേഷൻ ചിത്രങ്ങൾക്കുമായുള്ള പ്രത്യേക വിഭാഗമായാണ് ഈ ചലച്ചിത്രമേള ആദ്യമായി അരങ്ങേറിയത്.
ഉക്രൈൻ ഭാഷയിൽ ക്രോക്ക് എന്ന പദത്തിന് ചുവടുവയ്‌പ്‌ എന്നാണർത്ഥം.
1989-ലാണ് ക്രോക്ക് അനിമേഷൻ ചലച്ചിത്രമേള ആദ്യമായി മറ്റു ചലച്ചിത്ര മേളകളുടെ ഭാഗമായല്ലാതെ സ്വതന്ത്രമായി നടന്നത്.
1991-ൽ സോവിയറ്റ് യൂണിയൻ വിഘടിച്ച് സ്വതന്ത്ര റിപ്പബ്ലിക്കുകളായി മാറിയതോടെയാണ് ക്രോക്ക് ചലച്ചിത്രമേള അന്താരാഷ്ട്ര ചലച്ചിത്ര മേളയായി നടത്താൻ തുടങ്ങിയത്.
അവലംബം പുറത്തേക്കുള്ള കണ്ണികൾ ക്രോക്ക് അന്താരാഷ്ട്ര അനിമേഷൻ ചലച്ചിത്ര മേള (2009) Archived 2007-09-01 at the Wayback Machine .
ക്രോണപിയോ ഇംഗ്ലീഷ് വിലാസം https://ml.wikipedia.org/wiki/Cronopio
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു സസ്തനി ആണ് ക്രോണപിയോ .
അർജന്റീനയിൽ നിന്നാണ് ഇവയുടെ ഫോസ്സിൽ  കിട്ടിയിട്ടുള്ളത്.
ഐസ് അജ് സിനിമയിലെ സ്ക്രാട്മായി ഇവയ്ക്ക് രൂപ സാദൃശ്യം ഉണ്ട് .
" ഫോസ്സിൽ ↑ {{ cite journal }} : Cite uses deprecated parameter | authors= ( help ) Supplementary information ↑ "Ice Age Reality?
", Calgary Sun , November 9, 2011, p. 22.
ക്രോണിക് പോവെർട്ടി റിസേർച്ച് സെന്റർ ഇംഗ്ലീഷ് വിലാസം https://ml.wikipedia.org/wiki/Chronic_Poverty_Research_Centre
ബ്രിട്ടീഷ് ഐക്യരാജ്യത്തിന്റെ അന്തർദ്ദേശീയ വികസനവകുപ്പിൽ നിന്നുള്ള പ്രാരംഭസാമ്പത്തികസഹായം കൊണ്ട് 2000-ൽ സ്ഥാപിച്ച, വിവിധ സർവ്വകലാശാലകളുടെയും, ഗവേഷണസ്ഥാപനങ്ങളുടെയും സർക്കാരിതരസംഘടനകളുടെയും ഒരു അന്തർദ്ദേശീയ പങ്കാളിത്തസംരംഭമാണു് ക്രോണിക് പോവെർട്ടി റിസേർച്ച് സെന്റർ (Chronic Poverty Research Centre).
നിത്യദാരിദ്ര്യം എന്ന ലോകവ്യാപകമായപ്രശ്നത്തെ പഠനാത്മകമായി അഭിമുഖീകരിക്കുകയും അതിന്റെ കാരണങ്ങൾ പഠിച്ചെടുത്തു് പരിഹാരമാർഗ്ഗങ്ങൾ കണ്ടുപിടിക്കുകയും നിർദ്ദേശിക്കുകയും ആണു്  ഈ കേന്ദ്രത്തിന്റെ പ്രവർത്തനലക്ഷ്യം.
ലോകത്തിന്റെ പല മേഖലകളിലും സനാതനമായി നിലനിൽക്കുന്ന ദരിദ്രാവസ്ഥ പരിഹരിക്കുക എന്നതു് ഐക്യരാഷ്ട്രസഭയുടെ സഹസ്രാബ്ദവികസനലക്ഷ്യങ്ങളുടെയും പൊതുവായ ആഗോളദാരിദ്ര്യനിർമ്മാർജ്ജനപദ്ധതികളുടേയും പ്രഖ്യാപിതനയങ്ങളിൽ പെട്ടതാണു്.
ക്രോണിക് പോവെർട്ടി റിസേർച്ച് സെന്ററിന്റെ മുഖ്യപങ്കാളികൾ ബംഗ്ലാദേശ് വികസനപഠനസ്ഥാപനം Archived 2013-05-26 at the Wayback Machine .
(BIDS) - ബംഗ്ലാദേശിലെ ക്രോണിക് പോവെർട്ടി റിസേർച്ച് സെന്റർ, ധാക്ക ബംഗ്ലാദേശ്( 23°46′43.81″N 90°22′22.93″E ﻿ / ﻿ 23.7788361°N 90.3730361°E ﻿ / 23.7788361; 90.3730361 ) നയവിശകലനകേന്ദ്രം Archived 2013-05-21 at the Wayback Machine .
, അക്ര, ഘാന( 5°34′16.35″N 0°10′35.91″W ﻿ / ﻿ 5.5712083°N 0.1766417°W ﻿ / 5.5712083; -0.1766417 ) സാമ്പത്തികശാസ്ത്രവിഭാഗം, സസക്സ് സർവ്വകലാശാല, ഫാൽമർ, ബ്രിട്ടൺ, ഐക്യരാജ്യം ഡെവലപ്മെന്റ് ഇനിഷ്യേറ്റീവ്സ് Archived 2008-02-05 at the Wayback Machine .
, സോമർസെറ്റ്, ഐക്യരാജ്യം വരണ്ടനിലങ്ങൾ പരിപാടി, അന്തർദ്ദേശീയപരിസ്ഥിതി-വികസനസ്ഥാപനം (IIED), ദാകർ, സെനഗൾ സാമ്പത്തികനയഗവേഷണകേന്ദ്രം Archived 2008-02-08 at the Wayback Machine .
, കമ്പാല, ഉഗാണ്ട FIDESPRA, കോട്ടന്യൂ കോട്ടോനൂ, ബെനിൻ ഹെൽപ്പേജ് ഇന്റർനാഷണൽ , ലണ്ടൻ, ഐക്യരാജ്യം [ http://www.iipa.ernet.in/ Archived 2008-01-13 at the Wayback Machine . ഇന്ത്യൻ ഇൻസ്റ്റിറ്റ്യൂട്ട് ഓഫ് പബ്ലിൿ അഡ്മിനിസ്ട്രേഷൻ, ന്യൂ ഡെൽഹി സനാതനദാരിദ്ര്യഗവേഷണകേന്ദ്രത്തിന്റെ  ഇന്ത്യൻ പങ്കാളികളായ ഗുജറാത്ത് വികസനഗവേഷണസ്ഥാപനം , ജവഹർലാൽ നെഹ്രു സർവ്വകലാശാല , ദേശീയപ്രയുക്തസാമ്പത്തികഗവേഷണസമിതി എന്നിവ. വികസനപഠനസ്ഥാപനം , സസക്സ് സർവ്വകലാശാല, ബ്രിട്ടൺ, ഐക്യരാജ്യം വികസനഭരണനിർവഹണസ്ഥാപനം (IDPM) മാഞ്ചസ്റ്റർ സർവ്വകലാശാല, മാഞ്ചസ്റ്റർ, ഐക്യരാജ്യം സമുദ്രാന്തരവികസനസ്ഥാപനം, ലണ്ടൻ, ഐക്യരാജ്യം ഭൂകാർഷികപഠനപരിപാടി , വെസ്റ്റേൺ കേപ് സർവ്വകലാശാല, ബെൽവിൽ, ദക്ഷിണാഫ്രിക്ക 'ക്രോണിക് പോവെർട്ടി റിസേർച്ച് സെന്ററിന്റെ അനുബദ്ധസ്ഥാപനങ്ങൾ
വികസനപഠനസ്ഥാപനം, നെയ്റോബി, കെനിയ അവലംബങ്ങൾ ↑ ക്രോണിക് പോവെർട്ടി റിസേർച്ച് സെന്ററിന്റെ ഔദ്യോഗിക ശൃംഖലാസ്ഥാനം
ക്രോണിക് ബാച്ച്‌ലർ ഇംഗ്ലീഷ് വിലാസം https://ml.wikipedia.org/wiki/Chronic_Bachelor
സിദ്ദിഖിന്റെ സംവിധാനത്തിൽ മമ്മൂട്ടി , മുകേഷ് , ഇന്നസെന്റ് , രംഭ , ഭാവന എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് ക്രോണിക് ബാച്ച്‌ലർ .
അമ്മു ഇന്റർനാഷണലിന്റെ ബാനറിൽ ഫാസിൽ നിർമ്മിച്ച ഈ ചിത്രം അമ്മു റിലീസ് ആണ് വിതരണം ചെയ്തത്.
സംഗീതസം‌വിധായകൻ ദീപക് ദേവ് സംഗീതം നിർ‌വ്വഹിച്ച ആദ്യചിത്രമായിരുന്നു ഇത്.
കഥ, തിരക്കഥ, സംഭാഷണം എന്നിവ നിർവ്വഹിച്ചത് സിദ്ദിഖ് ആണ്.
അഭിനേതാക്കൾ മമ്മൂട്ടി – സത്യപ്രതാപൻ മുകേഷ് – ശ്രീകുമാർ ഇന്നസെന്റ് – കുരുവിള ഹരിശ്രീ അശോകൻ – ശത്രുഘ്നൻ ലാലു അലക്സ് – ബാലഗംഗാധരൻ / ശേഖരൻ കുട്ടി ജനാർദ്ദനൻ – പരമേശ്വരൻ പിള്ള ബിജു മേനോൻ – ഹരീന്ദ്രൻ ഇടവേള ബാബു – കുരുവിള രംഭ – ഭാമ ഭാവന – സന്ധ്യ ഇന്ദ്രജ – ഭവാനി കെ.പി.എ.സി. ലളിത – വിമല സീനത്ത് സബിത ആനന്ദ് – സരസ്വതി സീമ ജി. നായർ – കുഞ്ഞുലക്ഷ്മി സംഗീതം
കൈതപ്രം ദാമോദരൻ നമ്പൂതിരി , ആർ.കെ. ദാമോദരൻ എന്നിവർ എഴുതിയ ഗാനങ്ങൾക്ക് സംഗീതം പകർന്നത് ദീപക് ദേവ് ആണ്.
ഗാനങ്ങൾ ശിലയിൽ നിന്നും ഉണരൂ നീ – സുജാത മോഹൻ , ഫഹദ് ചുണ്ടത്ത് ചെത്തിപ്പൂ ചെണ്ട് വിരിഞ്ഞൂ – എം.ജി. ശ്രീകുമാർ , ചിത്ര അയ്യർ സ്വയംവര ചന്ദ്രികേ – പി. ജയചന്ദ്രൻ , സുജാത മോഹൻ പകൽപ്പൂവേ പൊഴിയാതെ – കെ.ജെ. യേശുദാസ് , രേണുക തീം സോങ്ങ് – ഇൻസ്ട്രമെന്റൽ ചിരി ചിരിയോ – കെ.ജെ. യേശുദാസ് , ഗംഗ കണ്ണിൽ നിലാവ് – കെ.എസ്. ചിത്ര കണ്ണിൽ നിലാവ് (റീമിക്സ്) – കെ.എസ്. ചിത്ര , റിജു ജോർജ്ജ് പകൽപ്പൂവേ പൊഴിയാതെ – കെ.ജെ. യേശുദാസ് ചിരി ചിരിയോ – കെ.ജെ. യേശുദാസ് , ഗംഗ ശിലയിൽ നിന്നും ഉണരൂ നീ – സുജാത മോഹൻ അണിയറ പ്രവർത്തകർ ഛായാഗ്രഹണം: ആനന്ദക്കുട്ടൻ ചിത്രസം‌യോജനം: ടി.ആർ. ശേഖർ , കെ.ആർ. ഗൌരീശങ്കർ കല: മണി സുചിത്ര ചമയം: പി.എൻ. മണി വസ്ത്രാലങ്കാരം: വേലായുധൻ കീഴില്ലം സംഘട്ടനം: സ്റ്റൺ ശിവ പരസ്യകല: സാബു കൊളോണിയ പ്രോസസിങ്ങ്: പ്രസാദ് കളർ ലാബ് നിശ്ചല ഛായാഗ്രഹണം: സൂര്യ ജോൺസ് എഫക്റ്റ്സ്: മുരുകേഷ് നിർമ്മാണ നിർവ്വഹണം: രാജൻ കുന്ദംകുളം പുറത്തേക്കുള്ള കണ്ണികൾ ക്രോണിക് ബാച്ച്‌ലർ ഇന്റർനെറ്റ് മൂവി ഡാറ്റാബേസിൽ ക്രോണിക് ബാച്ച്‌ലർ – മലയാളസംഗീതം.
ക്രോജിൻഗൊലോങ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Croajingolong_National_Park
ക്രോജിൻഗൊലോങ് ദേശീയോദ്യാനം എന്നത് ഓസ്ട്രേലിയയിലെ വിക്റ്റോറിയ സംസ്ഥാനത്തെ ഈസ്റ്റ് ഗിപ്പ്സ്ലാന്റിൽ സ്ഥിതിചെയ്യുന്ന ഒരു തീരദേശദേശീയോദ്യാനമാണ്.
മെൽബണിൽ നിന്നും കിഴക്കായി ഏകദേശം 450 കിലോമീറ്റർ അകലെയും സിഡ്നിയിൽ നിന്നും തെക്കായി 500 കിലോമീറ്ററും അകലെയാണ് ഈ ദേശീയോദ്യാനം .
ആസ്ത്രേലിയയിലെ ആദിവാസിഭാഷയായ ക്രൗവറ്റുങലുങ്ങിൽ "സ്വന്തമായത്" എന്നർത്ഥമുള്ള ഗലുങ്, "കിഴക്ക്" എന്നർത്ഥമുള്ള ക്രാവു എന്നിവയിൽ നിന്നാണ് ക്രോജിങൊലോങ് എന്ന പേര് വന്നത്.
അവലംബം Croajingolong National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാൾ കൌട്സ്കി ഇംഗ്ലീഷ് വിലാസം https://ml.wikipedia.org/wiki/Karl_Kautsky
കാൾ ജോഹൻ കൌട്സ്കി (1854 ഒക്ടോബർ 16 – 1938 ഒക്ടോബർ 17 ) ഒരു ചെക്ക് - ജർമ്മൻ തത്ത്വചിന്തകനും പത്രപ്രവർത്തകനും മാർക്സിസ്റ്റ് സൈദ്ധാന്തികനുമായിരുന്നു.
മാർക്സിസത്തിന്റെ പോപ്പ് എന്ന് ചിലരാൽ വിശേഷിപ്പിക്കപ്പെട്ട കൌട്സ്കി എംഗത്സിനുശേഷം പരമ്പരാഗത മാർക്സിസത്തിന്റെ ആധികാരിക വ്യക്താവായി ഒന്നാം ലോക മഹായുദ്ധകാലം വരെ അറിയപ്പെട്ടു.
യുദ്ധസമയത്ത് ലെനിനോടും ട്രോട്സ്കിയോടും വിയോജിച്ചുകൊണ്ട്, സോവിയറ്റ് മാതൃകയെയും പോൾഷഷെവിക് വിപ്ലവത്തെയും അതിനിശിതമായി വിമർശിച്ചതിനെ തുടർന്ന് അദ്ദേഹം ഔദ്യോഗിക മാർക്സിസ്റ്റ് ധാരയ്ക്ക് അനഭിമതനായിത്തീർന്നു.
ജൂതവംശജനായ കൌട്സ്കി പ്രാഗിൽ ഒരു മദ്ധ്യവർഗ്ഗ - കലാകുടുംബത്തിലാണ് ജനിച്ചത്.
വിയന്ന യൂണിവേഴ്സിറ്റിയിൽ നിന്നും ചരിത്രം, തത്ത്വചിന്ത, സാമ്പത്തികശാസ്ത്രം എന്നീവിഷയങ്ങളിൽ പഠനം പൂർത്തിയാക്കി.
അദ്ദേഹത്തിന്റെ രണ്ടാം ഭാര്യ ലൂയിസ് റോൻസ്പെർജർ (Luise Ronsperger) റോസാ ലക്സംബർഗ്ഗിന്റെ സുഹൃത്തും സഹപ്രവർത്തകയും ആയിരുന്നു.
ആസ്ട്രിയയിലേയും ജർമ്മനിയിലേയും സോഷ്യൽ ഡെമോക്രാറ്റിക് പാർട്ടികളുടെ വളർച്ചയിൽ വലിയസംഭാവനകൾ നൽകുവാൻ കൌട്സ്കി പ്രസിദ്ധീകരിച്ചിരുന്ന ദി ന്യൂ ടൈംസ് (Die Neue Zeit) എന്ന പ്രസിദ്ധീകരണത്തിന് കഴിഞ്ഞു.
"മാർക്സിന്റെ സാമ്പത്തിക സിദ്ധാന്തം" എന്ന അദ്ദേഹത്തിന്റെ ഗ്രന്ഥം ആ വിഷയത്തിൽ ആധികാരിക ഗ്രന്ഥമായി കണക്കാക്കുന്നു.
ബോൾഷെവിക് വിപ്ലവത്തെ വിമർശിച്ചതിനെ തുടർന്ന് ലെനിൻ കൌട്സ്കിയെ വഞ്ചകനായ കൌട്സ്കി എന്ന് വിശേഷിപ്പിക്കുകയുണ്ടായി.
അവലംബം ↑ http://www.marxists.org/glossary/people/k/a.htm#kautsky-karl
കാൾ ഗുസ്തവ് ജേക്കബ് ജക്കോബി ഇംഗ്ലീഷ് വിലാസം https://ml.wikipedia.org/wiki/Jean_Gaston_Darboux
കാൾ ഗുസ്തവ് ജേക്കബ് ജക്കോബി (ഡിസംബർ 10,1804 – ഫെബ്രുവരി 18,1851) ജർമ്മൻ ഗണിതശാസ്ത്രജ്ഞനായിരുന്നു.
ജർമ്മനിയിലെ ബാരലിന് അടുത്തുള്ള പോട്ട്സ്ഡാം എന്ന സ്ഥലത്ത് 1804 ഡിസംബർ 10നു കാൾ ഗുസ്തവ് ജേക്കബ് ജക്കോബി ജനിച്ചു.
ഒരു കച്ചവടകാരനും ബാങ്കറുമായ സൈമൺ ജക്കോബിയുടെ രണ്ടാമത്തെ മകനായിരുന്നു ജക്കോബി.
ജക്കോബിക്ക് പ്രാഥമിക വിദ്യാഭ്യാസം ലഭിച്ചത് ലഹ്മൻ എന്ന അമ്മാവനിൽ നിന്നുമായിരുന്നു.
സെക്കൻഡറി സ്ക്കൂളിൽ വളരെ നേരത്തെതന്നെ പ്രവേശനം നേടിയെങ്കിലും പരീക്ഷയ്ക്കിരിക്കാൻ നാലുവർഷത്തോളം കാത്തിരിക്കേണ്ടി വന്നു.
കുറഞ്ഞ വയസുകാരണമാണിത്.
ലഗ്രാന്ഷേ , ഓയ്ലർ , തുടങ്ങിയ പ്രഗൽഭ ഗണിതശാസ്ത്രജ്ഞൻമാരുടെ ഗണിതപഠനങ്ങൾ മനസ്സിലാക്കിയ ജക്കോബിയെ സംബന്ധിച്ചെടുതോളം തന്റെ അധ്യാപകരെല്ലാം തന്നെക്കാൾ വിവരം കുറഞ്ഞവരായിരുന്നു.1825 ൽ അദ്ദേഹത്തിനു ഡോക്ടറേറ്റ് ലഭിച്ചു.1830 ൽ  ജക്കോബി  ജർമനിയിൽ  ഒരു സ്കൂൾ സ്ഥാപിച്ചു.
ഗണിത ശാസ്ത്രത്തിന്റെ മിക്കവാറും എല്ലാ മേഖലയിലും ജക്കോബി  കണ്ടുപിടിത്തം നടത്തിയിരുന്നു .1851  ഫെബ്രുവരി 18നു അദ്ദേഹം അന്തരിച്ചു .
ഗണിത ശാസ്ത്ര പ്രതിഭകൾ ( പള്ളിയറ ശ്രീധരൻ, ജിനീസ്‌ ബുക്സ്, കണ്ണൂർ ) പുറത്തേക്കുള്ള കണ്ണികൾ http://www.gap-system.org/~history/Biographies/Jacobi.html Archived 2011-08-27 at the Wayback Machine .
http://mathworld.wolfram.com/JacobiMethod.html
കാൾ ഐൻസ്റ്റീൻ ഇംഗ്ലീഷ് വിലാസം https://ml.wikipedia.org/wiki/Carl_Einstein
കാൾ ഐൻസ്റ്റീൻ (26 ഏപ്രിൽ 1885 - 5 ജൂലൈ 1940) ഒരു പ്രമുഖ ജർമ്മൻ യഹൂദ എഴുത്തുകാരൻ, കലാചരിത്രകാരൻ, അരാജകവാദി, നിരൂപകൻ എന്നിവയായിരുന്നു.
സാവിൻ റീ യൂറിയൻ എന്ന ഓമനപ്പേരിലും അദ്ദേഹം അറിയപ്പെടുന്നു
ക്യൂബിസം വികസിപ്പിച്ചെടുക്കുന്നതിൽ ആദ്യ നിരൂപകന്മാരിൽ ഒരാളും, ആഫ്രിക്കൻ കലയുടെ സ്വാധീനവും യൂറോപ്യൻ വാസ്തുവിദ്യയുടെ സ്വാധീനവും, ജോർജ്ജ് ഗ്രോസ് , ജോർജസ് ബ്രേക്ക് , പാബ്ലോ പിക്കാസോ , ഡാനിയൽ ഹെൻറി കാൻവെയ്‌ലർ തുടങ്ങിയവരുടെ ഒരു സുഹൃത്തും സഹപ്രവർത്തകനുമായിരുന്നു ഐൻസ്റ്റീൻ.
അദ്ദേഹത്തിന്റെ കൃതികളിൽ രാഷ്ട്രീയവും സ്വരച്ചേർച്ചയുമുള്ള സംവാദങ്ങളിൽ പലതും അദ്ദേഹത്തിന്റെ രചനകളിൽ സംയോജിപ്പിക്കുകയും, ആധുനിക കലയുടെ  വികസിക്കുന്ന സൗന്ദര്യവും യൂറോപ്പിലെ രാഷ്ട്രീയ സാഹചര്യവും അഭിസംബോധന ചെയ്യുകയും ചെയ്തു.
സാമൂഹ്യവും രാഷ്ട്രീയവുമായ ജീവിതത്തിൽ ഐൻസ്റ്റീന്റെ ഇടപെടലുകൾ കമ്യൂണിസ്റ്റ് അനുഭാവികളും അരാജകത്വവിദഗ്ദ്ധരുമായായിരുന്നു.
യുദ്ധസമയത്ത്  വെയ്മർ കാലയളവിൽ ജർമ്മൻ വലതുപക്ഷത്തിന്റെ ലക്ഷ്യമായ ഐൻസ്റ്റീൻ 1928- ൽ അഡോൾഫ് ഹിറ്റ്ലറുടെയും നാസി പാർട്ടിയുടെയും ഉയർച്ചയ്ക്ക് പത്ത് പതിറ്റാണ്ടോളം മുന്നോടിയായി, 1928-ൽ ജർമ്മനിയിൽ നിന്ന് ഫ്രാൻസിലേക്ക് പോയി.
പിന്നീട് 1930 കളിൽ ഫ്രാൻസ് ഫ്രാങ്കോ അരാജകത്വവിരുദ്ധരായിരുന്ന ഐൻസ്റ്റീൻ സ്പാനിഷ് ആഭ്യന്തരയുദ്ധത്തിൽ പങ്കുചേർന്നു.
നാസി ജർമ്മനിയുടെ ഫ്രഞ്ച് മൂന്നാം റിപ്പബ്ലിക്കിന്റെ പരാജയത്തെത്തുടർന്ന് തെക്കൻ ഫ്രാൻസിൽ കുടുങ്ങി.
1940 ജൂലൈ 5 ന് ഐൻസ്റ്റീൻ ഒരു പാലത്തിൽ നിന്ന് ചാടി ആത്മഹത്യ ചെയ്തു.
അവലംബം ഗ്രന്ഥസൂചിക Johann Siemon: Einstein und Benn — Geschichte einer Entfernung?
In: Kiefer, Klaus H. (Hg.): Carl-Einstein-Kolloquium 1994 .
Frankfurt/M.
, Berlin, New York, Paris, Wien 1996.
S. 89-104.
Reto Sorg: Aus den "Gärten der Zeichen".
Zu Carl Einstein "Bebuquin" .
München: Fink 1997.
Alexander Emanuely: "La paz que mata - Carl Einstein aus der Asche" , in ContextXXI 3-4/2005.
David Quigley: "Carl Einstein - A Defense of the Real", Wien: Walther Konig.
2007 ബാഹ്യ ലിങ്കുകൾ Carl-Einstein-Gesellschaft (Carl Einstein-Society) Carl Einstein - Prosa und Poetik als Welterfassung Archived 2019-06-20 at the Wayback Machine .
Carl Einstein Page Anarchist Encyclopedia
കാൾ കോൺറാഡ് തിയോഡോർ ലിറ്റ്സ്‌മാൻ Carl Conrad Theodor Litzmann.
കാൾ കോൺറാഡ് തിയോഡോർ ലിറ്റ്സ്മാൻ (ജീവിതകാലം: 7 ഒക്ടോബർ 1815 - 24 ഫെബ്രുവരി 1890) ഒരു ജർമ്മൻ സ്വദേശിയായ പ്രസവചികിത്സകനും ഗൈനക്കോളജിസ്റ്റും ആയിരുന്നു.
ഇംഗ്ലീഷ്: Carl Conrad Theodor Litzmann .
മെക്ക്ലെൻബർഗ്-ഷ്വെറിനിലെ ഗ്രാൻഡ് ഡച്ചിയിലെ ഗാഡെബുഷിൽ ജനിച്ചു.
ഹാലെ, വുർസ്ബർഗ്, ബെർലിൻ എന്നിവിടങ്ങളിലാണ് അദ്ദേഹം വൈദ്യശാസ്ത്രം പഠിച്ചത്.
1845-ൽ ഗ്രീഫ്സ്വാൾഡ് സർവകലാശാലയിൽ അസോസിയേറ്റ് പ്രൊഫസറായി നിയമിക്കപ്പെടുകയും അടുത്ത വർഷം ജനറൽ പാത്തോളജി ആൻഡ് തെറാപ്പി പ്രൊഫസറായി സ്ഥാനക്കയറ്റം നേടുകയും ചെയ്തു.
ഈ കാലയളവിൽ അദ്ദേഹം ഗർഭാവസ്ഥയുടെ ശരീരശാസ്ത്രത്തെക്കുറിച്ച് "ഫിസിയോളജി ഡെർ ഷ്വാംഗർഷാഫ്റ്റ് und des weiblichen Organismus uberhaupt" (1846) എന്ന പേരിൽ ഒരു പഠനം പ്രസിദ്ധീകരിച്ചു.
1849-ൽ അദ്ദേഹം പ്രസവചികിത്സാ പ്രൊഫസറും കീലിലെ ഫ്രാവൻക്ലിനിക്കിന്റെ ഡയറക്ടറുമായി.
1862-ൽ അദ്ദേഹത്തിന് എതത്രാറ്റ് പദവി ലഭിച്ചു.
1862-ൽ ഓസ്റ്റിയോമലാസിയയെക്കുറിച്ചുള്ള അദ്ദേഹത്തിന്റെ പ്രബന്ധം, "Beiträge zur Kenntniss der Osteomalacie", ഇംഗ്ലീഷിലേക്ക് വിവർത്തനം ചെയ്യുകയും "ഓസ്റ്റിയോമലാസിയയെക്കുറിച്ചുള്ള അറിവിലേക്കുള്ള സംഭാവനകൾ" എന്ന പേരിൽ പ്രസിദ്ധീകരിക്കുകയും ചെയ്തു..
പെൽവിമെട്രിയിലെ അദ്ദേഹത്തിന്റെ പ്രവർത്തനത്തിന്റെ പേരിൽ  ഓർമ്മിക്കപ്പെടുന്ന അദ്ദേഹത്തിന്റെ മികച്ച രേഖാമൂലമുള്ള ശ്രമങ്ങളിൽ ഗുസ്താവ് അഡോൾഫ് മൈക്കിലിസിന്റെ "ദി നാരോ പെൽവിസ്, വ്യക്തിഗത നിരീക്ഷണങ്ങളിൽ നിന്നും അന്വേഷണങ്ങളിൽ നിന്നും" ഒരു പതിപ്പും ഉൾപ്പെടുന്നു.
In 1884 അദ്ദേഹം" Die Geburt bei engem Becken: nach eigenen Beobachtungen und Untersuchungen " (The birth involving the narrow pelvis, from personal observations and investigations) എന്ന പേരിൽ ഒരു ഗ്രന്ഥം പ്രസിദ്ധീകരിച്ചു.
റഫറൻസുകൾ ↑ HathiTrust Digital Library published works ↑ Antiquarian Booksellers Die Geburt bei Engem Becken .
↑ Das enge Becken, nach eigenen Beobachtungen und Untersuchungen by Gustav Adolf Michaelis, Carl Conrad Theodor Litzmann ↑ Die Geburt bei engem Becken by Carl Conrad Theodor Litzmann
കാൾ ചൺ കാൾ ചൺ
ജർമൻകാരനായ ഒരു സമുദ്രജീവശാസ്ത്രജ്ഞൻ ആയിരുന്നു കാൾ ചൺ (ഒക്ടോബർ 1, 1852 – ഏപ്രിൽ 11, 1914).
ഫ്രങ്ക്ഫർട്ടിൽ ആണു ചൺ ജനിച്ചത്.
ലീപ്സിഗ് സർവ്വകലാശാലയിൽ തന്റെ ഗവേഷണം പൂർത്തിയാക്കി.
തുടർന്ന് ലീപ്സിഗ് സർവ്വകലാശാലയിൽ പ്രഫസ്സർ ആയി.
1898-99ൽ ജർമ്മനിയുടെ ആഴക്കടൽ ഗവേഷണങ്ങൾക്ക് നേതൃത്വം നൽകി.
പ്ലാങ്ടൺ, സെഫാലോപോഡ് എന്നീ ജീവികളിൽ പ്രത്യേകം പഠനം നടത്തി.
വാമ്പയർ സ്ക്യിഡിനെ കണ്ടെത്തുകയും പേരിടുകയും ചെയ്തു.
1914 ഏപ്രിൽ 11നു ലിപ്സിഗിൽ വച്ച് തന്റെ 61 വയസ്സിൽ മരിച്ചു.
തിരഞ്ഞെടുത്ത കൃതികൾ Aus den Tiefen des Weltmeeres , Jena 1900.
Allgemeine Biologie , Leipzig 1915.
Die Cephalopoden , 2 volumes.
, Jena 1910.
കാൾ ജെറാർഡ് മെക്ഹ്യൂ ഈ ലേഖനം ഒരു അനാഥലേഖനമാണ് .
കാൾ ജെറാർഡ് മെക് ഹ്യൂ (5 ഫെബ്രുവരി 1993 ജനനം )ഇന്ത്യൻ ഫുട്ബോൾ ക്ലബ്ബ് അത്ലറ്റിക്കൊ മോഹൻ ബഗാനു വേണ്ടി കളിക്കുന്ന ഒരു ഐറിഷ് പ്രൊഫഷണൽ ആണ്   .
പ്രാഥമികമായി ഒരു സെൻ‌ട്രൽ ഡിഫെൻഡറായ മെക് ഹ്യൂ ഒരു ലെഫ്റ്റ് ബാക്ക് , പ്രതിരോധ മിഡ്ഫീൽഡർ എന്നീ നിലയിലും കളിക്കാൻ കഴിയും.
കൗണ്ടി ഡൊണെഗലിലെ ലെറ്റർമാക്കാവാർഡിൽ ജനിച്ച മെക് ഹ്യൂ പതിനാറാമത്തെ വയസ്സിൽ ഇംഗ്ലീഷ് ക്ലബ് റീഡിംഗിൽ സ്കോളർഷിപ്പ് ഒപ്പിട്ടു.
സ്വിൻഡൺ സൂപ്പർമറൈൻ, ഡണ്ടാൽക്ക് എന്നിവിടങ്ങളിൽ മെക് ഹ്യൂ വായ്പകളിൽ ചെലവഴിച്ചു.
2012 വേനൽക്കാലത്ത് റിലീസ് ചെയ്യുന്നതിന് മുമ്പ് മക് ഹഗ് ഒരു വർഷം റീഡിംഗിൽ പ്രൊഫഷണലായി ചെലവഴിച്ചു.
ബ്രാഡ്‌ഫോർഡ് സിറ്റി
മെക് ഹ്യൂ 2012 ഓഗസ്റ്റിൽ ബ്രാഡ്‌ഫോർഡ് സിറ്റിക്ക് വേണ്ടി ഒപ്പിട്ടു.
2012 ഓഗസ്റ്റ് 28 ന് വാട്ട്ഫോർഡിനെതിരായ ലീഗ് കപ്പ് മത്സരത്തിൽ ബ്രാഡ്‌ഫോർഡ് സിറ്റിക്കായി അദ്ദേഹം തന്റെ പ്രൊഫഷണൽ അരങ്ങേറ്റം നടത്തി.
2012 ഒക്ടോബർ 27 ന് ദ ഫുട്ബോൾ ലീഗിൽ അരങ്ങേറ്റം കുറിച്ച അദ്ദേഹം ബർട്ടൺ അൽബിയോണിൽ 1-0 ന് തോറ്റകളിയിൽ  പകരക്കാരനായി ഇറങ്ങി.
നവംബറിൽ, നോർത്താംപ്ടൺ ട .
ണിനെതിരായ എഫ്എ കപ്പ് വിജയത്തിൽ ബ്രാഡ്ഫോർഡ് സിറ്റിക്കായി അദ്ദേഹം ഒരു സമനില ഹെഡ്ഡർ നേടി.
ആ മാസം ആദ്യം മെക് ഹ്യൂ ലീഗ് കപ്പ് അത്ലറ്റിക് വിഗനു നേരെ എടുത്ത് പ്രകടനം തന്റെ മാനേജർ പ്രശംസിച്ചു.
മെക് ഹ്യൂവിന്റെ പ്രകടനത്തെ സഹതാരം റോറി മക്അർഡിൽ പ്രശംസിച്ചു.
ലീഗ് കപ്പ് സെമിഫൈനലിൽ ബ്രാഡ്ഫോർഡ് സിറ്റി ആസ്റ്റൺ വില്ലയെ പുറത്താക്കിയതിനെത്തുടർന്ന്, വില്ല പാർക്കിലെ പിച്ചിൽ മെക് ഹ്യൂ തന്റെ ജന്മനാടിന്റെ പതാക ഉയർത്തുന്ന ഫോട്ടോയെടുത്തു.
പിന്നീട് അദ്ദേഹം പറഞ്ഞു, "അതാണ് എന്നെ സംബന്ധിച്ചിടത്തോളം രാത്രിയുടെ പ്രത്യേകത. ബ്രാഡ്‌ഫോർഡിൽ തിരിച്ചെത്തിയപ്പോൾ ഇത് ഐറിഷ് പതാകയാണെന്ന് അവർ കരുതിയിരിക്കാം, പക്ഷേ ഇപ്പോൾ അത് ഡൊനെഗൽ പതാകയാണെന്ന് അവർക്കറിയാം."
മെക് ഹ്യൂ കളിച്ച 2013 ഫുട്ബോൾ ലീഗ് കപ്പ് ഫൈനലിനു മുന്നോടിയായി, ബ്രാഡ്‌ഫോർഡ് സിറ്റി ടീമിന്റെ "തീരാത്ത നായകൻ" എന്ന് അദ്ദേഹത്തെ പരാമർശിച്ചു.
2012–13 സീസണിന്റെ അവസാന ഘട്ടത്തിൽ, മെക് ഹ്യൂ ഒരു ലെഫ്റ്റ് ബാക്ക് ആയി കൂടുതൽ കളിക്കാൻ തുടങ്ങി.
2013 ജൂണിൽ, മുൻ ബ്രാഡ്‌ഫോർഡ് സിറ്റി ലെഫ്റ്റ് ബാക്ക് വെയ്ൻ ജേക്കബ്സ് മെക് ഹ്യൂവി നെ പ്രശംസിച്ചു.
2013 ജൂലൈയിൽ, മെക് ഹ്യൂ ബ്രാഡ്‌ഫോർഡ് സിറ്റിയുമായി ഒരു വർഷത്തെ പുതിയ കരാറിൽ ഒപ്പുവെച്ചു, ആ മാസാവസാനം വരാനിരിക്കുന്ന സീസണിൽ ആദ്യ ടീം അംഗമാകാനുള്ള തന്റെ പോരാട്ടത്തെക്കുറിച്ച് സംസാരിച്ചു.
2013 നവംബറിൽ മെക് ഹ്യൂ തന്റെ ആദ്യ ടീം ഫുട്ബോളിന്റെ അഭാവത്തെക്കുറിച്ച് പരസ്യമായി സംസാരിച്ചു.
എന്നിരുന്നാലും, 2014 ജനുവരി 17 ആയപ്പോഴേക്കും ക്ലബ്ബിന്റെ അവസാന 4 കളികളിൽ 3 കളിച്ചു, തന്റെ ആദ്യ ടീം സ്ഥാനം വീണ്ടെടുക്കാൻ സഹായിച്ചതിന് ഒരു സ്പോർട്സ് സൈക്കോളജിസ്റ്റിന് അദ്ദേഹം ബഹുമതി നൽകി.
പ്ലിമൗത്ത് ആർഗൈൽ
2014 ജൂൺ 16 ന് പ്ലൈമൗത്ത് ആർഗൈലുമായി മെക് ഹ്യൂ രണ്ട് വർഷത്തെ കരാർ ഒപ്പിട്ടു.
ക്ലബ്ബിലെ ആദ്യ സീസണിൽ പ്ലൈമൗത്തിനായി മെക് ഹ്യൂ 50 കളികൾ കളിച്ചു, പ്രധാനമായും സെന്റർ ബാക്കിൽ പീറ്റർ ഹാർട്ട്ലിയും കർട്ടിസ് നെൽസണും.
2014–15 സീസണിൽ പ്ലിമൗത്ത് ലീഗിലെ ഏറ്റവും മികച്ച പ്രതിരോധ റെക്കോർഡുകളിലൊന്നാണ്.
2015 വേനൽക്കാലത്ത് പുതിയ പ്ലിമൗത്ത് മാനേജർ ഡെറക് ആഡംസിന്റെ വരവിനെത്തുടർന്ന്, മെക് ഹ്യൂവി നെ കളത്തിലിറക്കി ഒരു മിഡ്ഫീൽഡ് റോളിലേക്ക് മാറ്റി.
എല്ലാ സീസണിലും മിഡ്‌ഫീൽഡിൽ കളിച്ച മെക് ഹ്യൂ സീസണിലുടനീളം അദ്ദേഹത്തിന്റെ പ്രകടനത്തിന് വളരെയധികം പ്രശംസ നേടി.
മദർവെൽ
2016 ജൂലൈ 5 ന് മദർ‌വെല്ലുമായി മക് ഹഗ് രണ്ട് വർഷത്തെ കരാർ ഒപ്പിട്ടു.
മുൻ ക്ലബായ പ്ലിമൗത്ത് ആർഗൈലുമായുള്ള കരാർ രേഖാമൂലം നീട്ടുന്നതിന് മുമ്പ് നിബന്ധനകൾ അംഗീകരിച്ചിട്ടും മക് ഹഗിന്റെ ഒപ്പിടൽ ഏറെ വിവാദമായിരുന്നു.
2016 ഓഗസ്റ്റ് 6 ന് കിൽമാർനോക്കിനെതിരായ സീസണിന്റെ ഉദ്ഘാടന ദിവസം മക് ഹഗിന് തലയ്ക്ക് ഗുരുതരമായി പരിക്കേറ്റു - വലത് കണ്ണിന് മുകളിൽ രണ്ട് ഇഞ്ച് ആഴത്തിൽ.
പരിക്കിന്റെ സ്വഭാവം ക്ലബ്ബിന് മക് ഹഗിന്റെ തിരിച്ചുവരവിന് സമയപരിധി നിശ്ചയിക്കാൻ കഴിയില്ലെന്ന് മദർവെൽ മാനേജർ മാർക്ക് മക്ഗീ പിന്നീട് പറഞ്ഞു.
2016 ഡിസംബർ 28 ന് ഇൻവെർനെസ് കാലിഡോണിയൻ മുൾപ്പടർപ്പിലേക്ക് അദ്ദേഹം തിരിച്ചുവന്നു.
ഡോൺ കോവിയെ വെല്ലുവിളിച്ചതിനെ തുടർന്ന് 2017 ഫെബ്രുവരി 4 ന് ഹാർട്ട്സുമായുള്ള സ്കോട്ടിഷ് പ്രീമിയർഷിപ്പ് മത്സരത്തിനിടെ മക് ഹഗ് അയച്ചു.
മത്സരം 3-0 ന് മദർ‌വെൽ പരാജയപ്പെട്ടു, കളി തോറ്റതിന് മാർക്ക് മക്ഗീ മക് ഹഗ് റെഡ് കാർഡിനെ കുറ്റപ്പെടുത്തി.
4 മാർച്ച് 2017 ന്, കിൽ‌മാർ‌നോക്കിനെ 2–1ന് പരാജയപ്പെടുത്തി അദ്ദേഹം തന്റെ ആദ്യത്തെ മദർ‌വെൽ ഗോൾ നേടി.
ജൂൺ 2017-ൽ അത് മ്ഛുഘ് മൊഥെര്വെല്ല് പുതിയ നായകൻ ആയിരിക്കും എന്ന് പുറത്തിറങ്ങി ജൂലൈ 2017 27 ന് ക്ലബ്ബ് ഒരു പുതിയ രണ്ടു വർഷത്തെ കരാർ ഇൻ ചെയ്യുന്നതിന് മുമ്പ്
2018–19 സീസണിന് മുന്നോടിയായി ക്യാപ്റ്റൻ എന്ന നിലയിലുള്ള തന്റെ പങ്ക് മ്ചഗ് ഉപേക്ഷിച്ചു, ഇത് തനിക്കും ക്ലബിനും ഏറ്റവും മികച്ചതാണെന്ന് പറഞ്ഞു.
2019 മെയ് മാസത്തിൽ അദ്ദേഹം ഇന്ത്യൻ ക്ലബ് ATK യിൽ ഒപ്പിട്ടു.
അരങ്ങേറ്റത്തിൽ തന്നെ സ്കോർ ചെയ്തു.
നിലവാരം മെച്ചപ്പെടുത്തിയതിനാലാണ് ഇന്ത്യയിൽ കളിക്കാൻ തിരഞ്ഞെടുത്തതെന്ന് അദ്ദേഹം പറഞ്ഞു.
പരിക്ക് മൂലം എ‌ടി‌കെയിലെആദ്യ സീസൺ മെക് ഹ്യൂവി ന് നഷ്ടപ്പെട്ടു.
,   , ഐ‌എസ്‌എൽ ചാമ്പ്യൻഷിപ്പ് കിരീടം ക്ലബ് നേടി.
2020 ൽ എടികെ യും മോഹൻ ബഗാനും ആയി ലയിച്ചപ്പോൾ മെക് ഹ്യൂ അതിൽ ചേർന്നു.
2020 നവമ്പർ 27ലെ പ്രസിദ്ധമായ ഇസ്റ്റ്ബംഗാൾ- മോഹൻബഗാൻ ഡർബി;യിലെ കളിയിലെ താരം ആയി തെരഞ്ഞെടുത്തു.
മുമ്പ് 17 വയസ്സിന് താഴെയും 19 വയസ്സിന് താഴെയുമുള്ള തലങ്ങളിൽ കളിച്ച മെക് ഹ്യൂവി നെ 2013 ജനുവരിയിൽ റിപ്പബ്ലിക് ഓഫ് അയർലൻഡ് അണ്ടർ 21 ടീമിലേക്ക് വിളിച്ചിരുന്നു.
2013 ഫെബ്രുവരി 6 ന് അണ്ടർ 21 ന് വേണ്ടി അരങ്ങേറ്റം കുറിച്ച അദ്ദേഹം നെതർലൻഡിനെതിരായ 3-0 വിജയത്തിൽ രണ്ടാം പകുതിക്ക് പകരക്കാരനായി പ്രത്യക്ഷപ്പെട്ടു.
2013 മാർച്ചിൽ മെക് ഹ്യൂവി നെ ഐറിഷ് അണ്ടർ -21 ടീമിലേക്ക് തിരിച്ചുവിളിച്ചു, 2013 മാർച്ച് 25 ന് 21 വയസ്സിന് താഴെയുള്ളവർക്ക് രണ്ടാം ക്യാപ് നേടി.
രണ്ട് യൂറോ ചാമ്പ്യൻഷിപ്പ് യോഗ്യതാ മത്സരങ്ങൾക്കായി 2013 ഒക്ടോബറിൽ അണ്ടർ 21 ടീമിലേക്ക് അദ്ദേഹത്തെ വീണ്ടും വിളിച്ചു.
ഓൾ-അയർലൻഡ് ജേതാവ് ഡെക്ലാൻ ബോന്നർ പരിശീലിപ്പിച്ച നാ റോസയ്ക്കായി മക് ഹഗ് ഗാലിക് ഫുട്ബോൾ കളിച്ചു.
ഡൊനെഗൽ ഗാലിക് ഫുട്ബോൾ താരം പാട്രിക് മക്ബ്രിയാർട്ടിയുടെ അടുത്ത സുഹൃത്താണ് അദ്ദേഹം.
ഡൊനെഗലിൽ നിന്നുള്ള ഷേ ഗിവൺ ആണ് മക് ഹഗിന്റെ ഫുട്ബോൾ നായകൻ.
കരിയർ സ്ഥിതിവിവരക്കണക്കുകൾ പുതുക്കിയത്: 18 May 2019 Club Season League National Cup League Cup Other Total Division Apps Goals Apps Goals Apps Goals Apps Goals Apps Goals Reading 2010–11 Championship 0 0 0 0 0 0 0 0 0 0 2011–12 0 0 0 0 0 0 0 0 0 0 Total 0 0 0 0 0 0 0 0 0 0 Swindon Supermarine (loan) 2010–11 Southern League Premier Division 7 2 0 0 0 0 0 0 7 2 Dundalk (loan) 2011 League of Ireland Premier Division 12 0 4 0 0 0 0 0 16 0 Bradford City 2012–13 League Two 16 1 3 1 6 1 3 0 28 3 2013–14 League One 14 1 0 0 1 0 1 0 16 1 Total 30 2 3 1 7 1 4 0 44 4 Plymouth Argyle 2014–15 League Two 44 2 1 0 1 1 4 0 50 3 2015–16 37 3 1 0 1 0 5 1 44 4 Total 81 5 2 0 2 1 9 1 94 7 Motherwell 2016–17 Scottish Premiership 19 2 1 0 2 0 0 0 22 2 2017–18 35 0 4 1 8 0 0 0 47 1 2018–19 28 1 1 0 6 0 0 0 34 1 Total 82 3 6 1 16 0 0 0 104 4 Career total 212 12 15 2 25 2 13 1 265 17 ബഹുമതികൾ ബ്രാഡ്‌ഫോർഡ് സിറ്റി ലീഗ് കപ്പ് ഫൈനലിസ്റ്റുകൾ: 2012–13 ഫുട്ബോൾ ലീഗ് രണ്ട് പ്ലേ ഓഫ് വിജയികൾ: 2012–13 പരാമർശങ്ങൾ കുറിപ്പുകൾ ↑ Appearances in the Football League Trophy ↑ Two appearances in the Football League Trophy and two in the League Two play-offs ↑ Two appearances and one goal in the Football League Trophy ; three appearances in the League Two play-offs
കാൾ കൈസെർലിങ് ഇംഗ്ലീഷ് വിലാസം https://ml.wikipedia.org/wiki/Carl_Kaiserling കാൾ കൈസർലിംഗ് (1869-1942)
ഒരു ജർമൻകാരനായ പതോളജിസ്റ്റ് ആയിരുന്നു ജൊഹാൻ കാൾ കൈസെർലിങ് (ജീവിതകാലം: ഫെബ്രുവരി 3, 1869 - ഓഗസ്റ്റ് 20, 1942).
മ്യൂണിച്ച് , കിയൽ , ബെർലിൻ എന്നിവിടങ്ങളിൽ വൈദ്യശാസ്ത്രപഠനം നടത്തിയ അദ്ദേഹം 1893 ൽ മെഡിക്കൽ ഡോക്ടറേറ്റ് നേടി.
1902-ൽ ബെർലിൻ സർവകലാശാലയിൽ അദ്ധ്യാപകനായി.
1912 മുതൽ  കോനിഗ്സ്‍ബർഗ് സർവ്വകലാശാലയിൽ  പ്രൊഫസറായി.
സ്വാഭാവിക നിറം മാറ്റാതെ ഹിസ്റ്റോളജിക്കൽ , പാത്തോളജിക്കൽ സ്പെസിമെൻ സംരക്ഷിക്കുന്നതിനുള്ള മാർഗ്ഗമായ "കൈസർലിംഗിന്റെ ഫിക്സേറ്റീവ്" എന്നതുമായി അദ്ദേഹത്തിന്റെ പേര് ബന്ധപ്പെട്ടിരിക്കുന്നു.
ഫോർമാലിൻ , പൊട്ടാസ്യം നൈട്രേറ്റ് , പൊട്ടാസ്യം അസറ്റേറ്റ് എന്നിവയുടെ ജലീയലായനിയാണ് ഈ ഫിക്സേറ്റീവ്.
ഫോട്ടോമൈക്രോഗ്രാഫി രംഗത്തെ പ്രവർത്തനത്തിലൂടെയും കൈസർലിംഗ് അറിയപ്പെടുന്നു.
പ്രസിദ്ധീകരണങ്ങൾ Praktikum der wissenschaftlichen Photographie , 1898.
Lehrbuch der Mikrophotographie nebst Bemerkungen über Vergrösserung und Projektion , 1903.
Die mikrophotographischen Apparate und ihre Handhabung , 1918 അവലംബം കാറ്റലോഗ് ഡെർ വിസെൻ‌സ്ചാഫ്റ്റ്‌ലിചെൻ സാംലുൻ‌ജെൻ ഡെർ ഹംബോൾട്ട്-യൂണിവേഴ്സിറ്റി സൂ ബെർലിൻ (ജീവചരിത്ര വിവരങ്ങൾ)
കാൾ കോളർ ഇംഗ്ലീഷ് വിലാസം https://ml.wikipedia.org/wiki/Karl_Koller_(ophthalmologist)
ഓസ്ട്രിയൻ നേത്രരോഗവിദഗ്ദ്ധനായിരുന്നു കാൾ കോളർ (ജീവിതകാലം: ഡിസംബർ 3, 1857 - മാർച്ച് 21, 1944) വിയന്ന ജനറൽ ആശുപത്രിയിൽ സർജനായി വൈദ്യശാസ്ത്ര ജീവിതം ആരംഭിച്ച അദ്ദേഹം സിഗ്മണ്ട് ഫ്രോയിഡിൻ്റെ സഹപ്രവർത്തകനായിരുന്നു.
നേത്ര ശസ്ത്രക്രിയയ്ക്കുള്ള ലോക്കൽ അനസ്തെറ്റിക് ആയി കോളർ കൊക്കെയ്ൻ അവതരിപ്പിച്ചു.
ഈ കണ്ടെത്തലിന് മുമ്പ്, ക്ലോറൽ ഹൈഡ്രേറ്റ്, മോർഫിൻ തുടങ്ങിയവ ലബോറട്ടറി മൃഗങ്ങളുടെ കണ്ണിൽ അനസ്തെറ്റിക്സായി പരീക്ഷിച്ചു.
കൊക്കെയിന്റെ വേദന- ഇല്ലാതാക്കൽ സ്വഭാവത്തെക്കുറിച്ച് ഫ്രോയിഡിന് നന്നായി അറിയാമായിരുന്നു, പക്ഷേ കോളർ അതിന്റെ ടിഷ്യു-നംബിംഗ് കഴിവുകൾ തിരിച്ചറിഞ്ഞു, 1884 ൽ മെഡിക്കൽ സമൂഹത്തിന് ഒരു ലോക്കൽ അനസ്തെറ്റിക് എന്ന നിലയിൽ അതിന്റെ കഴിവ് വിശദമാക്കി.
കോളറുടെ കണ്ടെത്തലുകൾ ഒരു മെഡിക്കൽ മുന്നേറ്റമായിരുന്നു.
അത് കണ്ടെത്തുന്നതിനുമുമ്പ്, ചെറിയ ഉത്തേജനങ്ങളോടുള്ള കണ്ണിന്റെ അനിയന്ത്രിതമായ റിഫ്ലെക്സ് ചലനങ്ങൾ മൂലം നേത്ര ശസ്ത്രക്രിയ നടത്തുന്നത് ബുദ്ധിമുട്ടായിരുന്നു.
പിന്നീട്, ദന്തചികിത്സ പോലുള്ള മറ്റ് മെഡിക്കൽ മേഖലകളിലും കൊക്കെയ്ൻ  അനസ്തെറ്റിക് ആയി ഉപയോഗിച്ചു.
ഇരുപതാം നൂറ്റാണ്ടിൽ ലിഡോകൈൻ പോലുള്ള മറ്റ് ഏജന്റുമാർ കൊക്കെയ്ന് പകരം ഒരു ലോക്കൽ അനസ്തെറ്റിക് ആയി ഉപയോഗിച്ചു തുടങ്ങി.
1888-ൽ കാൾ കോളർ അമേരിക്കയിലേക്ക് മാറി ന്യൂയോർക്കിൽ നേത്രവിജ്ഞാനം അഭ്യസിച്ചു.
തന്റെ കരിയറിൽ നിരവധി അംഗീകാരങ്ങൾ അദ്ദേഹത്തിന് ലഭിച്ചു, 1922 ൽ "ലൂസിയൻ ഹവേ മെഡൽ" ആദ്യമായി ലഭിച്ചതിന് അമേരിക്കൻ ഒഫ്താൽമിക് സൊസൈറ്റി അദ്ദേഹത്തെ ആദരിച്ചു.